

REPUBLIKA HRVATSKA

ŽUPANIJSKO DRŽAVNO ODVJETNIŠTVO

U ZAGREBU

Broj: R-10/2024

Zagreb, 30. siječnja 2024.

|  |  |
| --- | --- |
| Razina:Razdjel: Glava:RKP:Matični broj:OIB:Djelatnost:IBAN:  | 111097537180327714316488001458423HR9223900011100015560 |
|  |  |

BILJEŠKE UZ FINANCIJSKI IZVJEŠTAJ

za razdoblje od 1. siječnja do 31. prosinca 2023.

**PR-RAS**

U 2023. ostvareni su ukupni prihodi i primici u iznosu od 3.381.800,51 eura (X678), što je 1,6% više nego lani. Ukupni rashodi i izdaci iznose 3.377.831,06 eura (Y345), te su oko 2,3% viši nego lani. Unatoč manjem povećanju prihoda i primitaka u odnosu na povećanje rashoda i izdataka u izvještajnoj godini ostvaren je višak prihoda i primitka u iznosu od 3.969,45 eura (X005). S druge strane, uzevši u obzir preneseni manjak prihoda i primitaka iz ranijih godina u iznosu od 6.882,53 eura (9222-9221) u konačnici je rezultat sveukupan manjak prihoda i primitaka za pokriće u sljedećem razdoblju u iznosu od 2.913,08 eura (Y006) što predstavlja smanjenje od 57,7% u odnosu na financijski rezultat 2022. godine.

Razlog navedenog viška prihoda i primitaka jest višak prihoda poslovanja kojim je zatvoren cjelokupan manjak prihoda o nefinancijske imovine i manjak primitaka o financijske imovine i zaduživanja.

 Višak prihoda poslovanja rezultat je više doznačenih sredstava iz državnog proračuna (izvor 1.1.) za 3,1% u odnosu na isto razdoblje lani, koja su utrošena, kako na rashode poslovanja tako i, na podmirivanje rashoda nabave nefinancijske imovine. Navedeni rashodi su u odnosu na isto razdoblje lani manji za 65%, zbog činjenice da su u protekloj godini nabavljena dva nova službena vozila putem financijskog leasinga s očekivanim datumom otplate 1.10.2027. godine.

Rashodi poslovanja su za 3,1% veći, što je najvećim dijelom posljedica povećanja materijalnih rashoda (15,2%), točnije većih rashoda za intelektualne usluge (33,2%), ali također i rashoda za usluge tekućeg i investicijskog održavanja (132,2%), službena putovanja (20,3%), te zakupnine i najamnine (23%). Intelektualne usluge su se povećale uslijed zaključivanja postupaka istrage te donošenja pravomoćnih rješenja, čiji se troškovi, u cijelosti, mogu spoznati tek po okončanju istih, pa su zbog te činjenice dobrim dijelom nepredvidljivi, međutim uzevši u obzir djelokrug rada Županijskog državnog odvjetništva u Zagrebu, kao najvećeg županijskog odvjetništva u Hrvatskoj, svakako nužni obzirom na značaj poslova koje obavlja u zaštiti imovine RH te zaštiti Ustava i zakona RH. Usluge tekućeg i investicijskog održavanja su se povećale uslijed potreba za redovnim održavanjem objekata i službenih vozila ali i ugradnje dodatnih dijelova u iste nužnih za sigurnost putnika i njihovu prepoznatljivost u promet. Službena putovanja su se povećala zbog povećane potrebe za službenim putovanjima, a sve kako bi se nadoknadile posljedice ograničenja kretanja koje je donio COVID-19, a koje se u još uvijek osjećaju premda u značajno manjoj mjeri. Zakupnine i najamnine su se povećale uslijed povećanih rashoda koji za podlogu imaju sklapanje novog ugovora o najmu dodatnih multifunkcijskih uređaja nužnih za obavljanje redovne djelatnosti odvjetništva.

Na pojedinim računima materijalnih rashoda ostvarena su neznatna povećanja, dok su na pojedinima ostvarene i uštede, među kojim ističemo uredski materijal (povećanje 2,1%), usluge telefona, pošte i prijevoza (povećanje 4,5%), komunalne usluge (povećanje 1%), energija (smanjenje 8,2%), zdravstvene i veterinarske usluge (smanjenje 70,6%), ostale usluge (smanjenje 72,2%). Iskazano održavanje troškova na sličnoj razini, a ponegdje i ušteda još je i značajnije obzirom da je došlo do povećanja cijena dobara, usluga i energenata koje su značajno otežale kontrolu rashoda nužnih za obavljanje redovne djelatnosti.

Na smanjenje navedenih ali i ostalih rashoda poslovanja utjecalo je i prosječno smanjenje ukupnog broja zaposlenih obzirom da je prosječan broj zaposlenih u istom razdoblju lani iznosio 93 zaposlenih, a u izvještajnom razdoblju on iznosi 90 zaposlenih. Ovo je posljedica odlaska određenog broja zaposlenih čija mjesta djelomično još nisu popunjena ali i nekoliko premještaja u druga tijela koja su dodatno dovela do smanjenja rashoda za zaposlene.

Nužno je i istaknuti kako je u izvještajnom razdoblju došlo do potpisivanja Memoranduma o razumijevanju između vlade RH i reprezentativnih sindikata ,a također je stupila na snagu Odluka o isplati dodatka na plaću državnim službenicima i namještenicima u pravosudnim tijelima temeljem kojih je došlo do povećanja plaća gotovo svih službenika i namještenika, također na povećanje istih, utjecalo je i potpisivanje Dodatka III. Kolektivnom ugovoru za državne službenike i namještenike. Plaća se povećala i pravosudnim dužnosnicima temeljem donošenja novog Zakon o plaćama sudaca i drugih pravosudnih dužnosnika. Do povećanja rashoda za prekovremeni rad (32,2%) došlo je zbog povećane potrebe za istim uslijed smanjenja broja zaposlenih, također potrebe za nadoknadom poslova koji su u vrijeme trajanja štrajka pravosudnih službenika i namještenika, pa do vremena njegovog okončanja, odgođeni, te u konačnici stupanja na snagu novog Pravilnika o naknadama za dežurstva sudaca, državnih odvjetnika i zamjenika državnih odvjetnika koji su utjecali na povećanje naknada za u prosjeku oko 416%.

Temeljem navedenog bruto plaće su u odnosu na isto razdoblje lani veće za 1,6%, doprinosi za zdravstveno osiguranje su veći za 3,2%, naknada za prijevoz do i s posla su veće za 2,2%, a ostali rashodi zaposlenima su se veći za 28,1%.

Značajno su smanjeni financijski rashodi (34) za 96,4% uslijed manjih isplata zateznih kamata po osnovi beneficiranog mirovinskog staža dužnosnika.

U izvještajnoj godini isplate su izvršena samo na ime kamata s osnova utvrđenog prava na beneficirani mirovinski staž, te su ista planirana i doznačena u ukupnom iznosu od 3.981,00 eura. Do 31. prosinca 2023. izvršena je isplata u ukupnom iznosu 529,91 eura dok je preostali iznos od 3.4951,09 eura evidentiran kao obveza i isplaćen do 31. siječnja 2023.

Vlastiti prihodi su u izvještajnom razdoblju manji za 12,9% (6615) u odnosu na isto razdoblje lani. U odnosu na dostavljene podatke od strane nadležnog Ministarstva pravosuđa i uprave utvrđena je razlika u iznosu od 66,71 eura. Navedeni iznos je rezultat razlike između ostvarenih prihoda od pruženih usluga u 2023. (6615), te utrošenih vlastitih prihoda doznačenih putem mjesečnih zahtjeva za materijalnim izdacima.

**BILANCA**

Vrijednost proizvedene dugotrajne imovine, u cijelosti se podudara sa stanjem iskazanim u pomoćnim evidencijama, te iznosi 201.539,51 eura. Na kraju izvještajnog razdoblja vrijednost imovine je manja za 20,6% u odnosu na početno stanje. Razlog smanjenja je proveden ispravak vrijednosti za 2023., uz činjenicu da je tijekom 2023. nije došlo do značajnijih nabava nove imovine.

Novčanih sredstava na dan 31. prosinca 2023. evidentirana su u iznosu od 7.943,36 eura u koja su uključena preostala sredstva DP za materijalne izdatke te preostala sredstva za isplatu kamata za beneficirani mirovinski staža koja su doznačena u 2023., te utrošena zaključno s početkom siječnja 2024.

Ostala potraživanja na 31. prosinca 2023. u iznosu od 27.990,95 eura odnose se na potraživanja za refundaciju isplaćenih bolovanja teret HZZO-a, uvećana za preplate po plaćenim predujmovima. Tijekom 2023. HZZO je sredstva refundacije uplatio na račun državnog proračuna na ime Županijskog državnog odvjetništva u Zagrebu u ukupnom iznosu od 8.457,50 eura za naknadu plaća za bolovanje iznad 42 dana i ostala bolovanje na teret HZZO-a, te naknadu plaća za bolovanje zbog ozljede na radu i profesionalnih bolesti. Temeljem uplate HZZO-a umanjeno je stanje obveza za dospjele naknade plaća za bolovanje u glavnoj knjizi, te su zatvorena potraživanja po istoj osnovi (12911).

Potraživanja za prihode poslovanja na dan 31. prosinca 2023. odnose se na nedospjela potraživanja za uplaćene, a neiskorištene, vlastite prihode u razdoblju prosinac 2023. u iznosu od 25,91 eura.

 Na dan 31. prosinca 2023. rashodi budućih razdoblja uključuju obračunate plaće za prosinac 2023. u iznosu od 248.002,03 eura, obračunatu naknadom za prijevoz na posao i s posla u iznosu od 4.104,45 eura, te obračunata materijalna prava za prosinac 2023. u iznosu od 937,12 eura. Navedeni rashodi su kontinuirani, te su temeljem članka 39. Pravilnika o proračunskom računovodstvu i računskom planu teretili iduće obračunsko razdoblje.

Sve obveze obuhvaćene su popisom inventurne komisije i u cijelosti se podudaraju knjigovodstveno i stvarno stanje u pomoćnim evidencijama, te iznose 337.480,57 eura.

Iste se odnose na obveze za plaće i naknade te ostale rashode za zaposlene u iznosu od 248.789,47 eura, na obveze za materijalne rashode u iznosu od 15.702,58 eura, obveze proračunskih korisnika za povrat u proračun po osnovi naknada plaće za dugotrajno bolovanje koje se refundiraju od strane HZZO-a u iznosu od 27.989,51 eura, obveze za povrat više uplaćenih poreza i prireza na dohodak utvrđenih godišnjim obračunom poreza i prireza a dohodak u iznosu od 187,13 eura, obveze za nabavu proizvedene dugotrajne imovine 487,98 eura, te obveze za financijski leasing za nabavu novog službenog vozila u iznosu od 44.323,80 eura.

Višak prihoda poslovanja na dan 31. prosinca 2023. u iznosu od 33.613,18 eura, manjak prihoda od nefinancijske imovine u iznosu od 24.017,90 eura, te manjak primitaka od financijske imovine 12.508,36 eura predmet su raspodjele poslovnog rezultata, kojim se pokriva dio sveukupnog manjka, dok je preostali iznos predviđen za pokrivanje u narednim godinama iz ostvarenog viška prihoda i primitaka u odnosu na rashode i izdatke.

Izvanbilančno evidentiran je iznos od 253.382,44 eura koji se odnosi na stanje dospjelih a nepodmirenih potraživanja zaposlenika za isplatu doprinosa za mirovinski beneficirani staž dužnosnika, ustupljenu imovinu na korištenje od strane Općinskog odvjetništva u Zagrebu evidentiranom u spisu A-120/21, te vrijednost bjanko zadužnica za trenutno važeće ugovore.

**OBVEZE**

Iznos obveza na početku izvještajnog razdoblja je bio 343.211,82 eura, činile su ga obveze za zaposlene u iznosu od 231.009,09 eura, obveze za naknadu za prijevoz u iznosu od 5.453,91 eura, obveze za ostale naknade troškova zaposlenima u iznosu od 31,85 eura, obveze za naknade troškova osobama izvan radnog odnosa u iznosu od 8,49 eura, obveze za materijalne izdatke u iznosu od 32.768,34 eura, obveze za kamate temeljem korištenja financijskog leasinga u iznosu od 135,20 eura, obveze za povrat više uplaćenih poreza i prireza temeljem gopp-a 2022. uz iznosu od 187,13 eura, obveze za povrat u državni proračun u iznosu od 15.735,89 eura, te obveza za otplatu glavnice za financijski leasing u iznosu od 57.881,91 eura.

 Iznos obveza na kraju izvještajnog razdoblja iznosi 337.480,57 eura, što je za 1,7% manje u odnosu na početak godine. Stanje obveza za zaposlene je, unatoč smanjenju prosječnog broja zaposlenih u odnosu na isto razdoblje lani, veće uslijed stupanja na snagu ranije spomenutih Memoranduma o razumijevanju između vlade RH i reprezentativnih sindikata, Odluka o isplati dodatka na plaću državnim službenicima i namještenicima u pravosudnim tijelima, Dodatka III. Kolektivnom ugovoru za državne službenike i namještenike, te novog Zakon o plaćama sudaca i drugih pravosudnih dužnosnika i Pravilnika o naknadama za dežurstva sudaca, državnih odvjetnika i zamjenika državnih odvjetnika. Obveze za materijalne rashode su manje zbog podmirivanja većine dospjelih obaveza veznih uz ulazne račune, unatoč ukupnom povećanju rashoda kao posljedica povećanja cijena dobara i usluga u odnosu na isto razdoblje lani. Obveze za zajmove su manje uslijed podmirivanja dijela obveza, sukladno otplatnom planu, koji se odnosi na nabavu novih službena vozila putem financijskog leasinga.

 Stanje dospjelih obveza u 2023. odnosi na obveze za materijalne izdatke iskazane kao obveze u bilanci na dan 31. 12. 2023. te previđene za podmirivanje u siječnju 2024.

 Stanje nedospjelih obveza u 2023. odnosi se na obveze za povrat u proračun (HZZO refundacije i sl.) u iznosu od 27.989,61 eura, kontinuirane rashode budućih razdoblja (plaća prosinac 2023. i ostali rashodi) u iznosu od 248.789,47 eura, obveze za prijevoz 12/23 u iznosu 4.104,45 eura, obveze za ostale naknade zaposlenima u iznosu od 23,85 eura, obveze za naknade troškova osobama izvan radnog odnosa u iznosu od 5,83 eura, obveze prema dobavljačima s dospijećem nakon 31. prosinca 2023. u iznosu od 12.056,43 eura, sve predviđene za podmirivanje u siječnju 2024., obveze za povrat više uplaćenih poreza i prireza temeljem gopp 2022. uz iznosu od 187,13 eura, te preuzete obveze na teret Državnog proračuna u razdoblju tekuće godine i razdoblju od 2022. do 2027. godine a koje se odnose na nabavku novih službenih vozila putem financijskog leasinga u iznosu od 44.323,80 eura.

**RAS – funkcijski**

Stanje rashoda po funkcijskoj klasifikaciji, odnosno njihovoj namjeni, prikazan je unutar djelatnosti pravosuđa u ukupnom iznosu od 3.365.322,70 eura te su veći u odnosu na 2022. za 2,1% što je posljedica većih ukupnih prihoda po istoj osnovi.

**PVRIO**

U 2023. došlo je do promjene u obujmu nefinancijske imovine prema rješenjima Ministarstva pravosuđa i uprave Republike Hrvatske u ukupnom iznosu od 36.810,09 eura koje se odnosi na doradu LAN instalacije, te nabavu uredske i informatičke opreme.

ŽUPANIJSKI DRŽAVNI ODVJETNIK

Jurica Ilić